CELEX: 32020D0759
Language: sk
Date: 2020-06-08 00:00:00
Title: Vykonávacie rozhodnutie Komisie (EÚ) 2020/759 z 8. júna 2020, ktorým sa mení vykonávacie rozhodnutie (EÚ) 2016/588 s cieľom zahrnúť doň používanie 12-voltových účinných alternátorov v osobných automobiloch schopných jazdiť na niektoré alternatívne palivá (Text s významom pre EHP)

9.6.2020   
               
               
                  SK
               
               
                  Úradný vestník Európskej únie
               
               
                  L 179/13
               
            
         VYKONÁVACIE ROZHODNUTIE KOMISIE (EÚ) 2020/759
         z 8. júna 2020,
         ktorým sa mení vykonávacie rozhodnutie (EÚ) 2016/588 s cieľom zahrnúť doň používanie 12-voltových účinných alternátorov v osobných automobiloch schopných jazdiť na niektoré alternatívne palivá
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (1), a najmä na jeho článok 11 ods. 4,
         keďže:
         
                     (1)
                  
                  
                     Výrobcovia ŠKODA AUTO, a. s., Ford-Werke GmbH, Groupe RENAULT, FCA Italy S.p.A., SEAT S.A., Volkswagen AG, Automobiles Citroen, Automobiles Peugeot, PSA Automobiles SA a OPEL Automobile GmbH spoločne predložili 17. októbra 2019 v zmysle článku 12a vykonávacieho nariadenia Komisie (EÚ) č. 725/2011 (2) žiadosť o zmenu vykonávacieho rozhodnutia Komisie (EÚ) 2016/588 (3) s cieľom rozšíriť schválenie inovačnej technológie o jej používanie v osobných automobiloch schopných jazdiť na niektoré alternatívne palivá.
                  
               
                     (2)
                  
                  
                     Žiadatelia konkrétne požadujú, aby sa z dôvodu zvyšujúceho sa podielu osobných automobilov schopných jazdiť na skvapalnený ropný plyn (LPG) alebo stlačený zemný plyn (CNG) rozsah pôsobnosti vykonávacieho rozhodnutia (EÚ) 2016/588 vzťahoval aj na používanie 12-voltových účinných alternátorov v takýchto automobiloch a aby sa náležite upravili niektoré faktory v skúšobnej metodike.
                  
               
                     (3)
                  
                  
                     Komisia túto žiadosť posúdila v súlade s článkom 11 nariadenia (EÚ) 2019/631, vykonávacím nariadením (EÚ) č. 725/2011 a technickými usmerneniami k vypracovaniu žiadostí o schválenie inovačných technológií podľa nariadenia Európskeho parlamentu a Rady (ES) č. 443/2009 (4) (znenie z júla 2018) (5). Dospela k záveru, že táto žiadosť je odôvodnená vzhľadom na vozidlá jazdiace na LPG a CNG a požadovaná minimálna účinnosť 12-voltového účinného alternátora v takýchto vozidlách by sa preto mala upraviť, aby sa zohľadnilo používanie tejto inovačnej technológie vo vozidlách schopných jazdiť na uvedené palivá.
                  
               
                     (4)
                  
                  
                     Komisia ju zároveň považuje za vhodnú a zodpovedajúcu ostatným rozhodnutiam o schválení, aj pokiaľ ide o riešenie situácie vozidiel schopných jazdiť na palivo E85. V súvislosti s takýmito vozidlami by sa malo predovšetkým ujasniť, že z dôvodu obmedzenej dostupnosti paliva E85 na trhu Únie ako celku nie je vhodné toto palivo odlíšiť od benzínu na účely stanovenia úspor CO2 získaných vďaka použitiu 12-voltového účinného alternátora.
                  
               
                     (5)
                  
                  
                     Vykonávacie rozhodnutie (EÚ) 2016/588 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmena
            Vykonávacie rozhodnutie (EÚ) 2016/588 sa mení takto:
            
                        1.
                     
                     
                        V článku 2 ods. 1 sa písmeno c) nahrádza takto:
                        
                                    „c)
                                 
                                 
                                    účinnosť alternátora je aspoň:
                                    
                                                i)
                                             
                                             
                                                73,8 % v prípade vozidiel na benzínový pohon alebo na palivo E85 nevybavených turbodúchadlom;
                                             
                                          
                                                ii)
                                             
                                             
                                                73,4 % v prípade vozidiel na benzínový pohon alebo na palivo E85 vybavených turbodúchadlom;
                                             
                                          
                                                iii)
                                             
                                             
                                                74,2 % v prípade vozidiel na naftový pohon;
                                             
                                          
                                                iv)
                                             
                                             
                                                74,6 % v prípade vozidiel na skvapalnený ropný plyn (LPG) nevybavených turbodúchadlom;
                                             
                                          
                                                v)
                                             
                                             
                                                74,1 % v prípade vozidiel na skvapalnený ropný plyn (LPG) vybavených turbodúchadlom;
                                             
                                          
                                                vi)
                                             
                                             
                                                76,3 % v prípade vozidiel na stlačený zemný plyn (CNG) nevybavených turbodúchadlom;
                                             
                                          
                                                vii)
                                             
                                             
                                                75,7 % v prípade vozidiel na stlačený zemný plyn (CNG) vybavených turbodúchadlom.“
                                             
                                          
                              
                  
                        2.
                     
                     
                        V článku 3 sa dopĺňajú tieto odseky:
                        
                           „3.   Ak je inovačná technológia namontovaná do bipalivového vozidla alebo vozidla na flexibilné palivo, schvaľovací orgán zaznamená úspory CO2 takto:
                           
                                       a)
                                    
                                    
                                       v prípade bipalivových vozidiel používajúcich benzín a plynné palivá hodnotu úspor CO2 vzhľadom na LPG alebo CNG;
                                    
                                 
                                       b)
                                    
                                    
                                       v prípade vozidiel na flexibilné palivo používajúcich benzín a palivo E85 hodnotu úspor CO2 vzhľadom na benzín.
                                    
                                 
                        
                           4.   Certifikované úspory CO2 zaznamenané s použitím kódu ekologickej inovácie č. 17 možno zohľadniť iba pri výpočte priemerných špecifických emisií výrobcov do kalendárneho roka 2020 a vrátane neho.“
                        
                     
                  
                        3.
                     
                     
                        V prílohe sa tabuľky 2 a 3 nahrádzajú takto:
                        „Tabuľka 2
                        
                           Spotreba skutočnej energie
                        
                        
                                    Druh motora
                                 
                                 
                                    Spotreba skutočnej energie [l/kWh]
                                 
                              
                                    benzín/palivo E85
                                 
                                 
                                    0,264
                                 
                              
                                    benzín/palivo E85 s turbodúchadlom
                                 
                                 
                                    0,280
                                 
                              
                                    nafta
                                 
                                 
                                    0,220
                                 
                              
                                    LPG
                                 
                                 
                                    0,342
                                 
                              
                                    LPG s turbodúchadlom
                                 
                                 
                                    0,363
                                 
                              
                                     
                                 
                                 
                                    Spotreba skutočnej energie (Vpe) [m3/kWh]
                                 
                              
                                    CNG (G20)
                                 
                                 
                                    0,259
                                 
                              
                                    CNG (G20) s turbodúchadlom
                                 
                                 
                                    0,275
                                 
                              
                           
                        
                           Tabuľka 3
                        
                        
                           Prepočítavací faktor podľa paliva
                        
                        
                                    Typ paliva
                                 
                                 
                                    Prepočítavací faktor
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    benzín/palivo E85
                                 
                                 
                                    23,3
                                 
                                 
                                    2330
                                 
                              
                                    nafta
                                 
                                 
                                    26,4
                                 
                                 
                                    2640
                                 
                              
                                    LPG
                                 
                                 
                                    16,3
                                 
                                 
                                    1629
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    CNG (G20)
                                 
                                 
                                    18,0
                                 
                                 
                                    1795“
                                 
                              
                  
         
            Článok 2
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 8. júna 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 111, 25.4.2019, s. 13.
         
            (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
         
            (3)  Vykonávacie rozhodnutie Komisie (EÚ) 2016/588 zo 14. apríla 2016 o schválení technológie používanej v 12-voltových účinných alternátoroch ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 101, 16.4.2016, s. 25).
         
            (4)  Nariadenie Európskeho parlamentu a Rady (ES) č. 443/2009 z 23. apríla 2009 , ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (Ú. v. EÚ L 140, 5.6.2009, s. 1).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52